  REGULAMENT DE DESFASURARE A ACTIVITATILOR COMERCIALE

IN ORASUL DETA

CAP.I. DISPOZITII GENERALE

Art.1. Prezentul Regulament stabileste regulile generale si pe cele specifice de desfasurare si autorizare a unui exercitiu comercial.

Art.2. Exercitiul comercial consta una sau mai multe activităţi de comercializare cu ridicata, cu amănuntul, de tip cash and carry, de alimentaţie publică, precum şi a serviciilor desfăşurate de un comerciant. 
Art.3. Exercitiul comercial, astfel cum este definit la art.2 se desfasoara în zone publice ale Orasului Deta sau în structuri proprii.

Art.4.(1) Zonele publice unde se pot desfasura activitati comerciale se stabilesc, ca regulă, de catre Consiliul Local, prin hotarare. Prin excepție, primarul poate aproba desfasurarea unor activitati comerciale sezoniere si in alte locuri, cu respectarea prezentului Regulament.

         (2) În toate cazurile sunt interzise activitatile comerciale:

           a) în apropierea intersectiilor si trecerilor de pietoni, astfel incat sa nu obstructioneze vizibilitatea;
           b) pe partea carosabilă, pe acostament sau pe trotuar, în condiţiile în care acestea ar afecta siguranţa circulaţiei pietonilor şi vehiculelor;

           c) în zona porților de acces ale imobilelor, fara aprobarea titularului dreptului real asupra cladirii

d) pe poduri aferente drumurilor publice
(3)În zonele publice îşi poate/pot desfăşura activitatea:

a) orice persoană juridică care desfăşoară activitate de comercializare cu amănuntul a produselor;
b) asociaţiile familiale, precum şi persoanele fizice autorizate, inclusiv meşteşugarii;
c) producătorii agricoli individuali şi asociaţiile acestora, care îşi comercializează propriile produse agricole şi agroalimentare;
Art.5. Activitatile comerciale supuse autorizarii sunt cele prevazute în anexa la O.G. nr.99/2000, republicată, cu modificările și completările ulterioare.

CAP.II. DEFINIREA UNOR TERMENI

Art.6. În întelesul prezentului Regulament urmatorii termeni se definesc astfel:

a) consumator - orice persoană fizică sau grup de persoane fizice constituite în asociaţii, care cumpără, dobândeşte, utilizează ori consumă produse sau servicii în afara activităţii profesionale;
b) comerciant - persoana fizică sau juridică autorizată să desfăşoare activităţi de comercializare a produselor şi serviciilor de piaţă;
c) comerţ cu ridicata/de gros - activitatea desfăşurată de comercianţii care cumpără produse în cantităţi mari în scopul revânzării acestora în cantităţi mai mici altor comercianţi sau utilizatori profesionali şi colectivi;
d) comerţ cu amănuntul/de dιtail - activitatea desfăşurată de comercianţii care vând produse, de regulă, direct consumatorilor pentru uzul personal al acestora;
e) comerţ de tip cash and carry/formă de comerţ cu autoservire pe bază de legitimaţie de acces - activitatea desfăşurată de comercianţii care vând mărfuri prin sistemul de autoservire către persoane juridice, persoane fizice autorizate, asociaţii familiale autorizate conform legii şi persoane fizice înregistrate în baza de date a vânzătorului, în scopul revânzării şi/sau prelucrării, precum şi al utilizării acestora ca produse consumabile, păstrând regimul diferenţiat de preţ tip engros/en detail;

f) comerţ ambulant - activitatea de comercializare cu amănuntul realizată prin trecere dintr-un loc în altul, în rulote mobile, standuri mobile, chioşcuri mobile sau în vehicule special amenajate;
g) serviciu de alimentaţie publică - activitatea de pregătire, preparare, prezentare şi servire a produselor şi a băuturilor pentru consumul acestora în unităţi specializate sau la domiciliul/locul de muncă al consumatorilor;
h) exerciţiu comercial - una sau mai multe activităţi de comercializare cu ridicata, cu amănuntul, de tip cash and carry, de alimentaţie publică, precum şi a serviciilor desfăşurate de un comerciant. Obiectul activităţilor de comercializare îl constituie produsele şi serviciile cuprinse în anexa la prezenta ordonanţă;
h) serviciu de piaţă - orice acţiune sau prestaţie care face obiectul vânzării-cumpărării pe piaţă şi care nu are drept consecinţă transferul proprietăţii asupra unui bun corporal, efectuată în scopul satisfacerii unor necesităţi ale consumatorilor;
i) structură de vânzare - spaţiul de desfăşurare a unuia sau mai multor exerciţii comerciale;
j) suprafaţă de vânzare - suprafaţă destinată accesului consumatorilor pentru achiziţionarea produsului/serviciului, expunerii produselor oferite, plăţii acestora şi circulaţiei personalului angajat pentru derularea activităţii. Nu constituie suprafeţe de vânzare cele destinate depozitării şi păstrării mărfurilor, producţiei, birourilor şi anexelor;
k) centru comercial - structura de vânzare cu suprafaţă medie sau mare în care se desfăşoară activităţi de comercializare cu amănuntul de produse, servicii de piaţă şi de alimentaţie publică, ce utilizează o infrastructură comună şi utilităţi adecvate. Suprafaţa de vânzare a unui centru comercial este rezultată din suma suprafeţelor de vânzare cu amănuntul de produse şi servicii de piaţă şi de alimentaţie publică cuprinse în acesta;
l) comerţ în zone publice - activitatea de comercializare a produselor şi serviciilor, desfăşurată permanent sau sezonier în pieţe, târguri, oboare, pasaje publice, porturi, aeroporturi, gări, autogări, drumuri publice, parcări şi străzi sau orice zonă de altă natură destinată folosinţei publice.
           m) zone publice: drumuri publice, parcari, strazi, pasaje publice, piete, orice zona destinata folosintei publice, cu exceptia celor administrate special.

CAP.III. CATEGORII DE ACTIVITATI COMERCIALE. REGLEMENTARI GENERALE SI SPECIFICE

Art.7. În functie de locul de desfasurare, activitatile comerciale se clasifica în activitati comerciale desfasurate în zone publice si activitati comerciale desfasurate în structuri proprii.

SUBCAPITOLUL I. ACTIVITATI COMERCIALE DESFASURATE ÎN ZONE PUBLICE

SECTIUNEA 1. TIPURI DE ACTIVITATI COMERCIALE CARE SE POT AUTORIZA ÎN ZONELE

PUBLICE ALE ORASULUI. CLASIFICARE
Art.8. Activitatile comerciale autorizabile în zonele publice se clasifica dupa cum urmeaza:

          A. Activitati comerciale care se desfasoara în structuri cu locatie fixa:

            a. comercializarea produselor alimentare si nealimentare si prestarea serviciilor în gherete,

            b. servicii de alimentatie publica prestate pe terase sezoniere,

            c. difuzarea si comercializarea presei, cartilor si florilor, utilizând mobilierul urban,

            d. comercializarea fructelor în standuri mobile, special amenajate

          B. Activitati comerciale care se desfasoara în structuri cu locatii temporare sau mobile:

            a. comert cu amanuntul sau ambulant cu produse alimentare sau nealimentare, desfasurat cu ocazia diferitelor sarbatori sau evenimente organizate în zone publice (“târguri” de Craciun sau Paste, zilele orasului, si altele),
            b. comert ambulant cu produse specifice unor evenimente cum sunt zilele de 1 si 8 martie, începutul anului scolar (pentru flori), Mos Nicolae si altele;


c. comert cu amanuntul sau ambulant cu produse alimentare sau nealimentare, in zilele de duminica in Piața Agroalimentara, în zona limitrofa pietei, precum și pe strada Revolutiei.
SECTIUNEA 2.REGULI GENERALE APLICABILE TUTUROR CATEGORIILOR DE ACTIVITATI

COMERCIALE
Art.9. Regulile generale, aplicabile tuturor categoriilor de activitati comerciale care se desfasoara în zonele publice sunt urmatoarele:

            a. activitatile comerciale în zone publice se desfasoara de persoane fizice, persoane juridice,  asociatii familiale sau alte structure autorizate conform legii;

            b. ocuparea amplasamentelor se face în conditiile specifice stabilite prin Regulament pentru fiecare tip de activitate comerciala;

             c. activitatile comerciale se pot desfasura în perimetrul si pe amplasamentul delimitat, indicat de catre reprezentantul primariei;

             d. este obligatorie pastrarea curateniei în zona publica ocupata si în perimetrul ei;

             e. la locul desfasurarii activitatii comerciale este obligatoriu sa se amplaseze recipienti speciali pentru deseuri. Este interzisa depozitarea deseurilor în zona publica ocupata sau în perimetrul ei;

             f. este interzisa depozitarea ambalajelor de orice fel, a navetelor cu bauturi racoritoare, bere sau altele în zona publica ocupata sau în perimetrul ei;

             g. se interzice amplasarea pe carosabil, parcare sau acostament a oricaror fel de obiecte (cutii, carucioare, scaune etc.) în scopul “rezervarii” unuia sau mai multor locuri de parcare;

             h. este interzisa orice lucrare improvizata cu folii, cartoane, prelate etc. pentru protectie împotriva precipitatiilor sau soarelui;

             i. este obligatoriu pentru comerciantii care desfasoara activitatea comerciala în gherete, tonete, pupitre, standuri s.a.m.d. sa pastreze aspectul îngrijit al acestora, intervenind cu reparatiile, reconditionarile, lucrarile care se impun ori de câte ori este cazul;

             j. activitatea comerciala se va desfasura astfel incat sa nu stânjeneasca circulatia pietonilor sau a vehiculelor;
              k. comerciantii care desfasoara activitati comerciale în zone publice sunt obligati sa întrerupa, sa suspende sau sa restrânga activitatea în cazul efectuarii unor lucrari edilitare;

              l. comerciantii sunt obligati sa respecte orarul de functionare avizat  sau, dupa caz, perioada de desfasurare a activitatii comerciale stabilita de autoritatea publica

  m. utilizatorii pieţelor sunt obligaţi să respecte legislaţia în vigoare în domeniul comercializării produselor şi a serviciilor de piaţă, precum şi în domeniul protecţiei consumatorilor.

  n. persoanele fizice autorizate, asociaţiile familiale sau persoanele juridice, care desfăşoară activitate de comercializare a produselor şi serviciilor de piaţă în perimetrul pieţei, sunt obligate să afişeze numele/denumirea, iar pentru societăţile comerciale şi sediul social, astfel cum au fost înregistrate în registrul comerţului.

   o. este interzisă vânzarea în piaţă a substanţelor toxice, inflamabile sau explozive, precum şi a armelor de foc şi a muniţiei.


   p. se interzice comercializarea produselor de tip sex shop pe o raza de 500m față de unitațile de învațământ și alte spații destinate procesului de învațămant, internate si cantine scolare, baze culturale sportive, parcuri si alte locuri de agrement, palate si cluburi ale copiilor, față de unitațile de cult de orice fel și unitați de asistență socio-medicală;

   q. se interzice comercializarea bauturilor alcoolice si produselor din tutun tinerilor sub 18 ani;

   r. se interzice accesul tinerilor sub 18 ani in salile de jocuri de noroc sau la orice tip de joc de noroc instalat in alt tip de unitate;


   s. este  interzisă comercializarea,  depozitarea,  fabricarea, distribuţia,  deţinerea, oferirea,   transmiterea,  achiziţionarea,   producerea,  intermedierea şi  utilizarea plantelor, stupefiantelor şi preparatelor stupefiante, halucinogene, euforice şi psihotrope de orice fel, oricăror derivaţi, compuşi sau amestecuri conţinând una sau mai multe plante şi substanţe stupefiante, halucinogene, euforice şi psihotrope care aduc atingere sau pun în pericol viaţa şi sănătatea populaţiei, indiferent de procentul în care se regăseşte substanţa activă, de starea fizică în care se află, de modul de divizare în unităţi de administrare disimulate, falsificate sau contrafăcute, precum şi a celor care au altă destinaţie de utilizare decât cea pentru care sunt etichetate spre a fi comercializate pe raza UAT Deta.  

      
   ș. operatorii economici care desfășoara activități care prin natura lor produc zgomot, au obligația de a antifona corespunzator spațiul, astfel încât să nu depașească limita maximă admisă a zgomotului în exterior, conform legislației în vigoare


   t. operatorii economici care desfășoara activități care prin natura lor produc zgomot, au obligația de a antifona corespunzator spațiul, astfel încât să nu depașească limita maximă admisă a zgomotului în exterior, conform legislației în vigoare.


   ț.  proprietarii spaţiilor în care se desfăşoară activităţi de comerţ/servicii de piaţă vor asigura repararea, zugrăvirea şi întreţinerea faţadei clădirii în care se desfăşoară activitatea și totodată vor asigura repararea și înlocuirea vitrinelor în clădirile de importanță istorică, cu vitrine de lemn cu sticlă sau termopan, cu respectarea legislaţiei în vigoare în domeniul construcţiilor, a planului urbanistic general şi îndeplinirea tuturor diligenţelor astfel încât starea tehnică a acesteia să nu constituie pericol public şi să se încadreze în estetica urbană a oraşului.

   y. operatorii economici au obligaţia de a asigura igienizarea/ deszăpezirea şi libera circulaţie în zona aferentă punctului de lucru în care se desfăşoară activităţi de comerţ/ servicii de piaţă. 

SECTIUNEA 3.REGULI SPECIFICE APLICABILE CATEGORIILOR DE ACTIVITATI COMERCIALE

1. Comercializarea produselor alimentare si nealimentare si prestarea serviciilor în gherete
Art.10. Locatiile stabilite de administratia publica locala pentru amplasarea gheretelor destinate comercializarii produselor alimentare sau nealimentare sau pentru prestarea serviciilor se închiriaza prin

licitatie publica, în conditiile legii.

Art.11. (1) Locatiile, sistemul constructiv agreat, pretul si durata închirierii, pretul minim al adjudecarii, precum si profilul activitatii comerciale se stabilesc de consiliu, prin hotarâre, pentru fiecare zona publica destinata amplasarii gheretelor.

            (2) Pentru amplasarea gheretei pe locul adjudecat, comerciantul va solicita autorizatie de construire, în conditiile legii.

             (3) Gheretele pot fi racordate la utilitati urbane pe cheltuiala si riscul determinat de o dezafectare prematura, a comerciantului solicitant.

Art.12. (1) Daca planurile urbanistice aprobate impun încetarea contractelor de închiriere înainte de ajungere la termen, gheretele (constructii cu caracter provizoriu) se dezafecteaza la somatia prealabila a

autoritatii publice locale.

             (2) Somatia se expediaza cu cel putin 30 de zile înainte de data limita a dezafectarii.

              (3) În situatia dezafectarii, comerciantul beneficiaza de un drept de preemtiune pentru ocuparea unei alte locatii, daca accepta conditiile de amplasare pentru locatia respectiva.

2.Servicii de alimentatie publica prestate pe terase sezoniere

Art.13. Functionarea teraselor sezoniere se autorizeaza la solicitarea comerciantului interesat, detinator al unui spatiu de alimentatie publica (restaurant, bar, cofetarie etc.), pe baza unui proiect detaliat, care evidentiaza solutia propusa sub toate aspectele si cu respectarea urmatoarelor conditii:

             a. amplasamentul trebuie sa fie în imediata apropiere, de regula alipit de unitatea de alimentatie publica. Nu se autorizeaza terase la o distanta mai mica de 5 m de intersectii sau treceri de pietoni;

             b. terasele care depasesc 3 mp. se amplaseaza direct pe podiumuri, cu înaltimea de maxim 15 cm (rezemate, nu încastrate în trotuar), cu integrarea lor în ansamblul urban;

             c. suprafata ocupata de terasa se stabileste în asa fel încât sa se rezerve pentru circulatia pietonala un culoar minim de 2 m. 

Art.14.(1) Terasele pot fi pozitionate partial si pe locurile de stationare din ampriza drumului, daca nu afecteaza zona de siguranta a acestuia sau lânga bordura trotuarului.

           (2) Amplasarea unei terase în conditiile alin. (1) se poate face doar cu avizul prealabil al Politiei Rutiere.

Art.15.(1) Zona publica destinata functionarii teraselor sezoniere se delimiteaza cu elemente decorative, plante ornamentale, panouri din materiale transparente etc., având înaltimea maxima de 80 cm.

           (2) Se interzice utilizarea panourilor din materiale opace pentru delimitarea amplasamentelor teraselor.

           (3) Solicitantul acordului de functionare a terasei sezoniere este obligat sa adopte solutia constructiva impusa prin avizul arhitectului sef.

            (4) Se interzice difuzarea muzicii pe terasele sezoniere.

Art.16. Terasele sezoniere se pot amplasa cu acordul primarului si avizul de specialitate al arhitectului sef, emise în baza proiectului prevazut la art.13.

Art.17. Pentru functionarea teraselor în zonele publice, comerciantii datoreaza taxa de ocupare a domeniului public, aprobata de consiliul local, în conditiile legii.

Art.18. Nu se autorizeaza functionarea teraselor în zonele în care amplasamentele nu permit încadrarea în conditiile stabilite prin prezentul Regulament.

Art.19. Sezonul de functionare a teraselor se încadreaza în intervalul de timp 15.04 – 30.09. Prin exceptie, acesta poate fi modificat cu acceptul primarului, în functie de conditiile meteo specifice.
Art.20. Amplasamentele pentru care se autorizeaza instalarea mobilierului urban în scopurile reglementate prin Regulament se închiriaza prin licitatie publica.

Art.21. Amplasamentele mobilierului urban, pretul minim al adjudecarii, pretul închirierii si durata acesteia se stabilesc în caietul de sarcini al licitatiei.

Art.22.(1)Tonetele, tarabele, pupitrele acoperite sau închise destinate difuzarii, respective comercializarii presei, cartilor si florilor se amplaseaza direct pe sol, fara fundatii sau platforme, precum si fara racorduri la utilitati urbane, cu exceptia energiei electrice.

            (2) Forma, dimensiunile si aspectul obiectelor de mobilier urban se avizeaza de arhitectul sef, pe baza unui proiect detaliat care evidentiaza solutia propusa sub toate aspectele.

            (3) Mobilierul urban se amplaseaza fara autorizatie de construire.

            Comercializarea fructelor în standuri special amenajate

Art.23.(1) Comercializarea fructelor în zone publice se poate face în locatiile stabilite de administratia publica locala.
Art.24. (1) Forma, dimensiunile si aspectul standurilor de expunere se avizeaza de arhitectul sef, pe baza unui proiect detaliat care evidentiaza solutia propusa sub toate aspectele

             (2) Standurile se dezafecteaza la sfârsitul programului de vânzare
Comertul cu amanuntul sau ambulant desfasurat cu ocazia unor sarbatori sau evenimente organizate în oras

Art.25. Cu ocazia unor sarbatori sau evenimente organizate în oras (“târguri” de Craciun sau Paste, zilele orasului si altele) în zonele delimitate de administratie pentru derularea evenimentelor respective se poate autoriza desfasurarea unor activitati comerciale specifice.

Art.26. Numarul de amplasamente destinate desfasurarii comertului cu amanuntul sau ambulant astfel cum sunt definite în Regulament, forma, aspectul structurilor de expunere si vânzare se stabilesc de catre organizatorii evenimentului respectiv, cu acordul primarului si avizul arhitectului sef.

Art.27.(1) Ocuparea amplasamentelor se face la cererea comerciantilor interesati, cu aprobarea primarului.
            (2) Atribuirea amplasamentelor se face în limita numarului de locuri stabilite potrivit art.26 si sub conditia respectarii tuturor exigentelor stabilite de organizatori în programul evenimentului. 

Art.28. Pentru amplasamentele atribuite se datoreaza taxa de ocupare a domeniului public. Refuzul de a achita taxa în cuantumul comunicat de reprezentantul primăriei reprezintă contravenție.
Comertul ambulant cu produse specifice unor evenimente
Art.29. Cu ocazia unor evenimente cum sunt zilele de 1-8 martie, începutul anului scolar,1-8 noiembrie Mos Nicolae si altele, în zonele publice ale orasului, se poate autoriza comercializarea unor produse specific (ghiocei, brânduse, alte flori, martisoare, felicitari, nuieluse, brazi, globuri si altele).

Art.30. Numarul locurilor de vânzare, forma de prezentare, alte detalii determinante pentru ambientul zonei se stabilesc cu avizul arhitectului sef si cu acordul primarului.

Art.31.(1) Atribuirea locurilor de vânzare se face la cerere, cu aprobarea primarului, în limita numarului de locuri existent, cu conditia respectarii cerintelor impuse de autoritatea locala.

            (2) Pentru amplasamentul atribuit se datoreaza taxa de ocupare a domeniului public. Refuzul de a achita taxa în cuantumul comunicat de reprezentantul primăriei reprezintă contravenție.
SECTIUNEA 4. AUTORIZAREA COMERCIANTILOR. AUTORIZAREA EXERCITARII ACTIVITATILOR COMERCIALE ÎN ZONE PUBLICE

Art.32. Persoanele juridice, persoanele fizice si asociatiile familiale se autorizeaza în conditiile stabilite de legislația specifică in vigoare.

Art.33.Exercitarea activitatilor comerciale în zonele publice este supusa acordului/autorizației administratiei publice locale, respectiv al primarului si prevederilor prezentului Regulament.

Art.34. Acordul prevazut la art. 33 nu se elibereaza în urmatoarele cazuri:

               a. comertul pentru care se solicita contravine planului general de dezvoltare urbana,

               b. aduce prejudicii spatiilor aflate în incinta sau în apropierea unor cladiri de valoare arhitectonica deosebita ori cu valoare de patrimoniu.

               c. exercitiul comercial se desfasoara în spatii improvizate,

               d. se încalca prevederile exprese ale legii si prevederile prezentului Regulament


   e. acordul pentru desfășurarea exercițiilor comerciale este solicitat pentru activități comerciale care sunt exceptate de la autorizare, în conformitate cu prevederile art. 3, pct. 3 din OG 99/2000, actualizată, republicată.

Art.35. Forma si continutul Acordului/Autorizației sunt prevazute în anexa 1.

SUBCAPITOLUL II. ACTIVITATI COMERCIALE CARE SE DESFASOARA ÎN STRUCTURI PROPRII

SECTIUNEA 1. NORME CU CARACTER GENERAL
Art.36. Exercitiul comercial, astfel cum este definit în prezentul Regulament poate fi desfasurat de comerciantii autorizati în conditiile legislația specifică in vigoare. 

Art 37. Orice activitate comerciala desfasurata în structuri proprii, cu exceptia celor a caror activitate se desfasoara potrivit clasificarii activitatilor din economia nationala – CAEN, aprobata prin Ordinul nr.337/20.04.2007, cu modificarile ulterioare, în clasa Restaurante si baruri, este supusa autorizarii în conditiile reglementate de prezentul Regulament la sectiunea 3. ”Autorizatii de functionare. Metodologia de eliberare.
Art.38.(1) Autorizatia de functionare se emite doar pentru profilul declarat.

            (2) Schimbarea profilului se poate realiza doar cu solicitarea unei noi autorizatii de functionare.

Art.39.(1) Autorizatia de functionare se elibereaza pentru fiecare structura de vânzare detinuta de comerciant.

            (2) Tariful de autorizare este stabilit prin Hotărâre a Consiliului local, în baza Codului Fiscal.
SECTIUNEA 2. CRITERII

Art.40. Autorizatia de functionare se elibereaza cu conditia îndeplinirii cumulative a urmatoarelor criterii:

             a. detinerea legala a structurii de vânzare;

             b. îndeplinirea conditiilor igienico-sanitare;

             c. îndeplinirea conditiilor de protectie contra incendiilor si a celor specifice contra efractiei;

            d. desfasurarea unei activitati comerciale care se încadreaza în normele de convietuire sociala, ordine si liniste publica;

             e. îndeplinirea tuturor obligatiilor fiscale fata de bugetul local.

SECTIUNEA 3. AUTORIZATIA DE FUNCTIONARE. METODOLOGIA DE ELIBERARE

Art.41. Modelul autorizatiei de functionare este prevazut în anexa nr.1.
Art.42. Autorizatia de functionare se elibereaza la cererea persoanei interesate, utilizând formularul tip conform anexei nr.2.

Art.43. Cererea se depune însotita de urmatoarele acte:

             a. cererea pentru aprobarea orarului de functionare – formular tip anexa nr.3;

             b. acordul vecinilor limitrofi (cu care se învecineaza pe plan orizontal si vertical) pentru orarul de

functionare, dupa caz – formular prevazut în anexa nr.4;

             c. acordul adunarii generale a Asociatiei de Proprietari pentru desfasurarea activitatii comerciale cu profilul declarat. În cladirile colective unde nu sunt constituite asociatii de proprietari se solicita acordul majoritatii proprietarilor si în mod direct a celor direct afectati (pe verticala si orizontala);

             d. act constitutiv al societatii (statut, contract de societate) sau actul legal de functionare;

             e. certificatul de Înregistrare la Oficiul Registrului Comertului si anexele aferente;

             f. titlul asupra imobilului;

             g. declararea punctului de lucru la Oficiul Registrului Comertului prin cerere de înscriere de mentiuni;

             h. acorduri, avize, autorizatii, licente ale institutiilor de specialitate, expres stabilite si prevazute de legislatia în vigoare, în functie de codul CAEN;

             i. declaratia de impunere privind taxa speciala de salubrizare, conform anexei 5;

             j. certificat constatator privind îndeplinirea obligatiilor exigibile de plata a impozitelor si taxelor locale si a altor venituri ale bugetului local, emis de Primaria orasului Deta.

Art.44.(1) Cererea pentru eliberarea autorizatiei de functionare se primeste si se înregistreaza la Serviciul Registratura a Primariei orasului Deta

            (2) Autorizatia de functionare se elibereaza în termen de 30 de zile.

Art.45. (1) Comerciantul, detinator al unei autorizatii de functionare, are urmatoarele obligatii:

              a. sa nu deterioreze autorizatia de functionare;

              b. sa afiseze în spatiul de vânzare autorizatia de functionare si la loc vizibil;

              c. sa vizeze anual autorizatia de functionare, după caz;
             d. în cazul schimbarii profilului (obiectului de activitate) să solicite o noua autorizatie de functionare. Actele enumerate la art.43 care corespund noii cereri îsi pastreaza valabilitatea.

             e. în exercitarea activitatii comerciale sa nu ocupe domeniul public cu marfurile oferite spre vânzare. Prin exceptie, domeniul public poate fi utilizat doar cu plata taxei de ocupare a domeniului public, cu aprobarea primarului.
 
(2) Prin excepţie de la prevederile literei c), în cazul apariţiei oricăror modificări în tipul de activitate desfăşurată sau al schimbării suprafeţei structurii de vânzare pentru care s-a solicitat acordul de funcţionare/autorizație sau în cazul expirării documentelor depuse la dosarul constituit în vederea eliberării acordului/autorizaţiei de funcţionare, operatorul economic are obligaţia, în termen de 30 de zile calendaristice de la data începerii activităţii noi/modificate/expirării documentelor în vederea desfăşurării activităţii, să obţină un nou acord/o nouă autorizaţie de funcţionare. În lipsa efectuării acestor demersuri, acordul/autorizaţia de funcţionare se suspendă în mod automat.

Art.46. Modificarile intervenite si vizele anuale sunt mentionate pe autorizatia de functionare pe verso.

Art.47. (1) Autorizatia de functionare se înseriaza si se numeroteaza.

             (2) Autorizatia de functionare nu este transmisibila.

SUBCAPITOLUL II-1. AUTORIZATIA PRIVIND DESFASURAREA ACTIVITATII DE ALIMENTATIE

PUBLICA :

Art.47-1. Toti comerciantii a caror activitate se desfasoara potrivit clasificarii activitatilor din economia nationala – CAEN, aprobata prin Hotarârea Guvernului nr. 656/1997, cu modificarile ulterioare, în clasa ”Restaurante” si ”Baruri”, vor solicita obtinerea autorizatiei privind desfasurarea activitatii de alimentatie publica.
Art.47-2. Autorizatia privind desfasurarea activitatii de alimentatie publica se elibereaza la cererea persoanei interesate.
Art.47-3. Cererea se însoteste de urmatoarele acte:

            1. Act constitutiv al societatii 

            2. Certificatul de Înregistrare la Oficiul Registrului Comertului si anexele aferente

            3. Titlul asupra imobilului/imobilelor

            4. Declararea punctului/punctelor de lucru la Oficiul Registrului Comertului prin cerere de înscriere

de mentiuni.

            5. Acorduri, avize, autorizatii, licente ale institutiilor de specialitate, expres stabilite si prevazute de legislatia în vigoare, în functie de codul CAEN, pentru fiecare locatie în care se desfasoara activitatea de alimentatie publica.

             6. Declaratia de impunere privind taxa speciala de salubrizare.

             7. Certificat constatator privind îndeplinirea obligatiilor exigibile de plata a impozitelor si taxelor

locale si a altor venituri ale bugetului local, emis de Primaria Deta-Taxe si Impozite

Art.47-4. Autorizatia privind desfasurarea activitatii de alimentatie publica va fi eliberata la cererea persoanei fizice sau juridice în termen de 30 de zile de la solicitare, de catre Compartiment Control Comercial Deta.

Art.47-5. (1)Autorizatiile se vizeaza anual, după caz.
       (2) Prin excepţie de la prevederile alineatului precedent, în cazul apariţiei oricăror modificări în tipul de activitate desfăşurată sau al schimbării suprafeţei structurii de vânzare pentru care s-a solicitat acordul de funcţionare/autorizație sau în cazul expirării documentelor depuse la dosarul constituit în vederea eliberării acordului/autorizaţiei de funcţionare, operatorul economic are obligaţia, în termen de 30 de zile calendaristice de la data începerii activităţii noi/modificate/expirării documentelor în vederea desfăşurării activităţii, să obţină un nou acord/o nouă autorizaţie de funcţionare. În lipsa efectuării acestor demersuri, acordul/autorizaţia de funcţionare se suspendă în mod automat.

Art.47-6. Taxa pentru eliberarea/vizarea anuala a autorizatiei privind desfasurarea activitatii de alimentatie publica se face venit la bugetul local.

Art. 47-7. Autorizatia de functionare si autorizatia privind desfasurarea activitatii de alimentative publica se pot retrage în urmatoarele cazuri:

a) În cazul în care organele de control constata vânzarea produselor din tutun si a bauturilor alcoolice copiilor sub 18 ani;

b) În cazul în care organele de control constata desfacerea bauturilor alcoolice sau comercializarea

acestora în spatii amenajate la intrarea sau în curtile spitalelor si ale altor unitati sanitare, a centrelor de plasament al minorilor, a unitatilor sau institutiilor de învatamânt, pe trotuarele sau aleile de acces ale acestora, precum si în bufetele de incinta din aceste locuri sau în spatii productive.

c) alte situatii reglemenate de lege.
SUBCAPITOLUL II-2. ORAR DE FUNCTIONARE. METODOLOGIA DE ELIBERARE.

Art.48. (1) Activitatile comerciale pot fi deschise publicului în toate zilele saptamânii.

             (2) Avizul pentru orarul de functionare se aplica tuturor comerciantilor precum si unitatilor de alimentatie publica asa cum sunt caracterizate de Hotarârea de Guvern nr. 843/1999 privind încadrarea pe tipuri a unitatilor de alimentatie publica si clasificarii activitatilor din economia nationala cu codurile ”Restaurante” si ”Baruri”, precum si unitatilor cu profil de divertisment cum ar fi: cluburi de internet, baruri-biliard, sali de jocuri mecanice si electronice. Fac exceptie unitatile incluse în structurile de primire turistice si cele din cadrul statiilor de distributie a carburantilor

            (3) Modelul tip al avizului pentru orarul de functionare este prevazut în anexa nr.6.

Art.48-1. Pe raza orasului Deta, orarele unitatilor amintite la art. 48 (2), se stabilesc de catre comercianti si se aproba de catre Primaria Orasului Deta prin intermediul compartimentului Control Comercial.
Art.48-2. Unitatile de alimentatie publica, al caror cadru ambiental este completat de formatii de muzica precum si unitatile cu profil de divertisment pentru tineret (cluburi, discoteci) unde divertismentul este realizat prin intermediul muzicii si dansului, este permisa folosirea muzicii pâna la orele 22.00. Dupa aceasta ora, pâna la închiderea unitatii, conform orarului afisat, clientii pot fi serviti în continuare cu sortimente de mâncare si bauturi, fara muzica, cu conditia respectarii legislatiei privind linistea si ordinea publica.

Art.48-3. Cluburile cu profil de disco-bar sau de discoteca precum si restaurantele cu muzica ambientala pot functiona dupa orele 22.00 cu program muzical, numai cu aprobarea Primarului daca sunt amplasate la cel putin 100 de metri distanta fata de locuinte, sau daca spatiile în care-si desfasoara activitatea se afla în cladiri proiectate si construite special în acest scop, oferind protectie fonica, iar prin activitatea lor nu afecteaza linistea si dreptul la odihna al locuitorilor cu care se învecineaza. De asemenea, daca unitatea se afla la parterul sau subsolul unei cladiri colective, poate fi folosita muzica dupa orele 22.00 numai în cazul în care asociatia de proprietari îsi da acordul cu conditia obtinerii acordului legalizat al vecinilor cei mai apropiati, pe orizontala si pe verticala, de fiecare data când se solicita avizarea orarului

Art.49. (1) În vederea avizarii orarului de functionare, reprezentantul legal al solicitantului se va prezenta la Compartimentul control Comercial din cadrul Primariei având asupra sa urmatoarele documente:

                 - certificatul de înregistrare la Registrul Comertului,

                  - certificat constatator eliberat de Oficiul Registrului Comerțului Timiș, 

                 - Pentru localurile situate în cladiri colective solicitantul trebuie sa faca dovada acordului asociatiei de proprietari si a acordului notarial al vecinilor direct afectati atât pe verticala cât si pe orizontala, pentru programul peste orele 22.00, indiferent daca, dupa aceasta ora, în local se foloseste ambianta muzicala sau nu

                 - declaratia pe proprie raspundere privind tipul unitatii de alimentatie publica, conform prevederilor H.G. 843/1999.

              (2) Solicitantul va depune o cerere în care va arata orarul pe care îl propune spre avizare, specificând daca foloseste formatii de muzica sau instalatii muzicale, numarul maxim de consumatori (pe scaune si în picioare).

Art.49-1. (1) Compartimentul Control Comercial, în urma analizarii cererii si documentelor prezentate, va elibera un avizul pentru orarul de functionare in care va fi trecuta si mentiunea: în cazul unor reclamatii întemeiate va reduce orarul de functionare iar la reclamatii repetate primarul va suspenda activitatea comerciala.

             (2) Daca orarul nu poate fi aprobat în forma propusa de solicitant i se comunica acestuia, în scris, motivele care stau la baza acestui refuz. În acest caz, solicitantul va face o noua cerere, în care va solicita avizarea unui nou orar, conform cerintelor prezentului regulament precum si a motivatiilor comunicate în scris de catre Compartimentul Control Comercial

              (3) Criteriile care stau la baza autorizarii unui orar peste orele 22.00 sunt:

                   -prezentarea dovezii privind îndeplinirea conditiilor referitoare la protectia fonica;

                   - unitatea sa nu fie reclamata în mod întemeiat de catre vecinii limitrofi datorita zgomotului provocat de muzica,

                   - sa nu existe reclamatii cu privire la deranjul stradal în zona localului respectiv,

                  - sa detina semnaturile legalizate ale locatarilor direct afectati pe orizontala si verticala din cladirile învecinate sau locuinte colective,

                  - sa îndeplineasca conditiile legale de functionare

Art.50. Orarul de functionare se afiseaza la intrarea în spatiul de vânzare, la loc vizibil.

Art.50-1. Comerciantul este obligat sa respecte orarul afisat si avizat.

Art.50-2. În cazul unitatilor plasate în incinta unor centre comerciale orarul este stabilit de catre administratorul centrului comercial, în conditiile prezentului regulament.

Art.50-3. Pentru solicitantii care organizeaza la cererea consumatorilor mese festive si evenimente, orarul de functionare poate fi depasit numai cu conditia respectarii normelor legale privind linistea si ordinea publica În acest caz, lânga orarul de functionare se afiseaza anuntul “rezervat“ cu precizarea perioadei de rezervare. Solicitantul va depune personal o notificare la Primarie cu cel putin 48 de ore înainte ca evenimentul sa aiba loc.

Art.50-4. (1) În cazul unor reclamatii care se dovedesc a fi întemeiate, Primara poate modifica orarul de functionare si i se va elibera un nou aviz pentru acesta, situatie în care solicitantului i se va comunica în scris motivele care au stat la baza acestei masuri.

                (2) Dupa ce a luat la cunostinta, comerciantul este obligat sa afiseze de îndata orarul modificat.

                 (3) Daca acele cauze care au dus la masura modificarii orarului au fost remediate, la cererea comerciantului, dupa o verificare în teren, Compartimentul Control Comercial poate propune Primarului revenirea la orarul initial si se va elibera un nou aviz pentru orarul de functionare initial.

Art.50-5. (1) Unitatile comerciale, cu exceptia unitatilor de alimentatie publica, situate la parterul/ demisolul/subsolul cladirilor colective multietajate pot fi deschise publicului numai pâna la orele 22.00.

                 (2) Unitatile de alimentatie publica care îndeplinesc conditiile referitoare la protectia fonica pot fi deschise publicului pâna la ora 22.00.

                 (3) Unitatile gen cluburi internet, sali de jocuri mecanice si electronice, sali de billiard situate la parterul/demisolul/subsolul cladirilor colective multietajate vor putea functiona, de asemenea, numai pana la orele 22.00

Art.50-6. Ora limita de functionare cu program musical din cadrul Strandurilor din orasul Deta va fi ora 22.00. Dupa aceasta ora, pâna la închiderea unitatii se va respecta legislatiia privind linistea si ordinea publica.

Art.50-7. (1) Terasele/gradini de vara pot functiona dupa orele 22.00, numai cu conditia absentei oricarei surse de muzica.

Art.50-8. Unitatile de tip bar de noapte pot functiona dupa orele 22.00, în conditiile pastrarii linistii si ordinii publice

Art.51. Structurile de vânzare cu amanuntul din sectorul alimentar nu pot fi închise mai mult de 2 zile consecutive, cu exceptia cauzelor obiective de nefunctionare.

CAP.IV.SANCTIUNI

Art. 52. Încalcarea dispozitiilor prezentului Regulament constituie contraventie si se sanctioneaza dupa cum urmeaza:

                 a) cu amenda de la 200 la 2.500 RON, pentru desfasurarea de activitati comerciale fara autorizatiile sau avizele necesare, precum si pentru nerespectarea dispozitiilor art. 4 (2), art.9, lit. a-y; art. 28, art. 31 (2) si a art. 48-1 ;
                  b) cu amenda de la 500 la 2500 de RON, nerespectarea dispozitiilor art. 48. (3), 50-5 ;
                 c) cu amenda de la 1000 la 2500 RON, pentru nerespectarea sau neafisarea orarului de functionare, precum si nerespectarea dispozitiilor art. 50-3, art. 50-6, art. 50-7, art. 50-8;

Art. 53. Contraventiile se constata si se aplica de catre agentii constatatori, împuterniciti ai primarului.

Art. 54. (1) Contravenientii beneficiaza de posibilitatea achitarii a jumatate din minim în termen de 15 zile de la comunicarea Procesului-verbal de contraventie.

             (2) Împotriva Procesului-verbal de contraventie se poate depune plângere la instanta competenta, în termen de 15 zile de la comunicare.

